da da en da da en da en fi da nl fr en da en da en da en da da en da da da en da en da en da en da en nb da en da en da en vi da nb ms en da en mn da da en da en da en da en en da en da en de da en en da en da en da en da en da da en de da en da en da en da sv da en da da en da da en nb da en da da da da da da da da da da da en en en en nb
07-02-07 - PuchKlub.dks 1. års fødselsdag, fælles køreture mv.
Denne gang handler det om
PuchKlub.dk fyldte den 1. februar 2007 1 år
Det har været et forrygende år med en tilgang på mere end 275 medlemmer på 12. måneder.
Vi fejrer fødselsdagen med at udlodde 1. stk. original elektronisk katalog-fremviser incl. de originale PUCH reservedelskataloger for:
Vinderen får direkte besked torsdag den 14. februar
Vi har i PuchKlub.dk besluttet, at alle medlemmer skal have mulighed for at frigive deres egne oplysninger til andre medlemmer.
Som medlem har man nu mulighed for, med et enkelt klik, at frigive sine egne oplysninger på en nyoprettet medlemsliste.
Der er tale om følgende oplysninger:
Brugernavn (med e-mail-mulighed), Navn, telefonnummer samt Post nr. og by
MEN HUSK DET ER FRIVILLIGT OM MAN VIL VISE DE ANDRE MEDLEMMER SINE OPLYSNINGER!
Du kan læse mere om dette på din egen Login-side, hvor du også kan aktivere dine oplysninger.
Fortryder du på et tidspunkt, så kan du fjerne dem igen ved, at fjerne fluebenet igen.
Garagemøde hos Ivan Pasgaard i Gjern
- alle er velkomne!
Mødet foregår i hyggelige omgivelser i Ivans firmalokaler.
Det er lørdag d. 10/3 - 2007 kl. 9.30 på adressen:
Telefon 86 87 52 83
Tilmelding er nødvendig - ring og tilmeld dig snarest muligt.
Fælles køreture I 2007
Også i år vil vi forsøge os med fælles køreture. Jeg har fundet en der vil være tovholder i planlægningen af en køretur på Sjælland, nemlig vores medlem Henrik Nielsen, som vil planlægge en tur i området omkring Herfølge. Nærmere vil følge når vi kommer lidt tættere på og, når vejret tillader det.
Torben Christensen i Sjørup, vil være tovholder ved en køretur i området omkring Viborg og endelig vil jeg selv planlægge en tur i området omkring Kolding/Hejlsminde. Der er med dette lagt op til nogle dejlige fællesture ud i det danske sommerland.
Vi vil alligevel opfordre vore medlemmer til, at arrangere køreture og garagemøder i deres eget område. Meld tilbage til os, så vi kan bringe det videre til interesserede medlemmer.
Så snart dato'erne for de forskellige ture er på plads, vil de omgående blive offentligjort på opslagstavlen på PuchKlub.dk's hjemmeside
Som en lille gulerod for vore medlemmer kan jeg oplyse, at PuchKlub.dk har indkøbt endnu en knallert/motorcykel lift hos(www.mccom.dk), som vil blive udloddet blandt de aktive deltagere i vore køreture.
Vi vil registrere alle der deltager på én eller flere af de fælles køreture i 2007. Den 01.10.07, bliver der trukket lod om den heldige vinder af liften, så se at få støvet din knallert af og kør med på en tur ud i det fri. Som sagt, lodtrækningen gælder for ALLE deltagere i det ganske land.
Jeg er i øjeblikket ved, at scanne diverse reservedelskataloger med henblik på, at gøre disse tilgængelige for vore medlemmer i PuchKlub.dk
De oprindelige originale reservedelskataloger er venligst stillet til rådighed af Michael Schrøder (www.Puch.dk).
Det er min tanke, at katalogerne bliver tilgængelige i PDF format, klar til download og efterfølgende udskrivning. Da det ikke er helt ligegyldigt hvordan det udskrevne katalog er "opsat" i et ringbind, vil der også være en lille forklaring med som fortæller hvorledes man anvender kataloget.
Vi regner med at katalogerne for MS-VZ-VS-DS-R og Monza modellerne vil blive lagt ud på sitet i løbet af den næste måneds tid.
Jeg har ihærdigt forsøgt at finde ud af noget omkring de originale farvekoder, men det viser sig at være svært at finde nogle oplysninger omkring dette. Jeg bliver dog ved med at søge, indtil jeg har fundet noget brugbart. Det siges, at de såkaldte RAL farvekoder, er det man skal gå efter i dag, men som sagt, jeg arbejder kraftigt videre på sagen, så der er håb forude.
Forsikring af værksted, værktøj og ikke færdige knallerter er vigtig - og tit overset!
Du kan tegne en forsikring på dit værksted, der gælder både værktøj, stumper og ikke færdige knallerter.
Læs mere om forsikringsmulighederne her...
Som de fleste sikkert ved, så er der det sidste år kommet rigtig mange medlemmer til klubben - faktisk har vi nu rundet 275 medlemmer og vi får stadig flere og flere henvendelser fra interesserede.
Ole Olsen giver den stadig gas
Han har altid haft benzin i blodet, og hans liv er speedway - først som firedobbelt verdensmester og siden 1995 som direktør for den globale Grand Prix-serie under Benfield Sport.
LEJ har været til foredrag med Ole Olsen, læs mere her...
Mig, Che og vores fine PUCH Monza fra 1976
Fokus er på afgangsfilmen fra Den Danske Filmskole, hvor vores fine PUCH Monza fra 1976 er med.
Bilmesse & Brugtmarked i Fredericia lørdag den 31. marts og søndag den 1. april 2007
Det kvikke medlem vil sikkert huske, at det jo er lørdag den 31. marts, at lodtrækningen af PUCH Monzaen finder sted.
Mød op på messen i Fredericia og vær med til at gøre dagen sjov og spændende, måske den heldige vinder vil være til stede, når knallerten udtrækkes kl. 13.00
Invitation til PuchKlub.dks medlemmer
Vi mødes og gør klar til den store opvisning i Allingåbro, lørdag den 19. maj, hvor Motorcykelklubben Grund MC i Allingåbro og Titty Twister Racing også i år har arrangeret Allingåbro Motorfestival
Betaling for medlemmer via Nettet
PuchKlub.dk får betalingssystem via PBS på hjemmesiden, så ALT vedr. betalinger fremover bliver let og nemt - både for Jer som medlemmer og for os, som administrerer det hele
Opfordring fra din PuchKlub.dk
Vi vil gerne have flere gode idéer til, hvordan hjemmesiden bliver bedre og kan give dig som medlem flere muligheder.
Send os GERNE en mail, hvor du skriver lidt om dine ønsker til, hvad DU mener PuchKlub.dk burde tage fat i i 2007 - også, hvis du har et indlæg til det næste nyhedsbrev.
Alt dette kan du læse mere om i næste nyhedsbrev...